Приложение №1

 “АСАРЕЛ – МЕДЕТ” АД – ГР. ПАНАГЮРИЩЕ

Техническо задание за доставка на ситови пресевни повърхности за двойно барабанно сито, работещо с автогенни мелници ммс 7,0 х 2,3.

1. Описание на условията за работа:

В цех ,,Дезинтеграция“ на ОФ „Асарел” се експлоатират 6 бр. мелници за мокро самосмилане ММС 7,0х2,3, всяка една от мелниците работи с двойно барабанно сито оборудвано със ситови пресевни повърхности. За гарантиране нормалната работа на мелниците и изпълнение на производствената програма е необходима доставката на шест комплекта ситови пресевни повърхности.

1. Тип на машината: Автогенна мелница с централно захранване и разтоварване

Технически параметри:

Вътрешни размери на мелницата:

* Диаметър: 7 000 mm
* Дължина: 2 300 mm

Честота на въртене: 13 min –1

Посока на въртене: Обратно на часовниковата стрелка, погледнато откъм захранването на мелницата.

Обща характеристика на рудата:

Рудата е халкопиритна във вторични кварцити, аргелизити и пропилити.

Съдържание /съгласно силикатен анализ/:

SiO2  -70 ÷ 75 % Al2O3 -12÷14% CаО -0,2÷0,3%

MgO – 0,6 ÷ 2% K2 О - 1,5 – 3,0% Na2O –1,0÷2%

Fe2O3 -3,5 ÷ 4,5%

|  |  |
| --- | --- |
| Едрина на захранващия материал | 90 %-до 300 mm |
| Влага на захранващия материал | 3 до 6 % |

 3. Производителност:

|  |  |  |
| --- | --- | --- |
| Показатели | Мярка | Стойност |
| Производителност | т/час | 330-450 |
| Съдържание на класа +80 над вътрешното сито | % | Под 5 от надситовия продукт |
| Съдържание на класа -10 над вътрешното сито | % | Под 5 от надситовия продукт |
| Съдържание на класа +10 над външното сито | % | Под 40 от надситовия продукт |
| Съдържание на класа +5 под външното сито | % |  Под 3 от подситовия продукт |
| Влага на класите 10 до 80 | % | Под 5 |

1. Количество на доставката:

# Необходимо е да се доставят 6 /шест/ комплекта, като един комплект включва пресевни панели описани в т.1 и т.2 в текста.

1. Полиуретанови пресевни панели от вътрешно барабанно сито включващо 144 броя в комплекта със следните параметри:
* 54 броя ( 9 броя с витки и 45 броя без витки ) пресевни панели за вътрешно сито с отвор 10х24mm и светло сечение на един пресевен панел без разтоварваща „витка“ – 0,0437m2. Монтират се на първите 6 реда на барабанното сито по посока на постъпващият материал;
* 90 ( 36 броя с витки и 54 броя без витки ) броя пресевни панели за вътрешно сито с отвор 11х32mm и светло сечение на един пресевен панел без разтоварваща „витка“ – 0,0391m2. Монтират се на останалите 10 реда на барабанното сито.
1. Полиуретанови пресевни панели от външно барабанно сито включващо 117 броя ( 32 броя с витки и 85 броя без витки ) в комплекта със следните параметри:
* Размери на отворите 5,5 х16mm и светло сечение на един пресевен панел без разтоварваща „витка“ – 0,0387m2.

# Забележка: За повишаване ефективността на пресяване фирмите могат да предлагат повишаване на светлото сечение на предлаганите пресевни панели, стига това да не повлияе на предоставените гаранции. Не се допуска намаляване на посоченото светло сечение с повече от 5%.

#

1. Срокове на доставка:

|  |  |  |  |
| --- | --- | --- | --- |
| 01.10.2024г. | 01.05.2025г. | 01.06.2025г. | 01.07.2025г. |
| 1 /един/ комплект | 2 /два/ комплекта | 2 /два/ комплекта | 1 /един/ комплект |

1. Гаранции.

Да се предоставят гаранции за комплектa пресевни панели за двойно барабанно сито на мелница ММС 7.0х2.3, в часове работа от датата на монтаж и гарантирането на класа + 10mm до 10%. **Следенето на гаранцията ще се извършва по следната методика:**

1. Ежеседмично ще се взимат проби от двойните барабанни сита с монтираните пресевни повърхности за определяне на процента на зърнометричния състав на класата, която е + 10 мм.
2. При резултати от ситов анализ, отклоняващ се от изискването за класа до 10 % + 10 мм, се изпраща покана до фирмата - продавач, която в рамките на 48 часа трябва да осигури присъствие на техен упълномощен представител при извършване на измерване на отворите на пресевните панели, като ще се наблюдава износването на отворите да не е повече от

20 % за единия размер.

1. Пресевните панели, които не отговарят на условието, ще бъдат подменени с нови, които фирмата-продавач е длъжен да достави като компенсация за своя сметка.
2. За край на гаранцията ще се счита момента, в който съответният комплект пресевни панели достигне предоставената от продавача гаранция.